NaiveNeuron/SloPal huggingface dataset:
Sabo, Michal, poslanec NR SR (2023-12-13):
Ďakujem za slovo. Pán poslanec, venoval si sa dôchodkom a ľuďom v seniorskom veku, resp. budúcim dôchodcom a budúcim dôchodkyniam. Práve táto skupina obyvateľstva je druhá najviac ohrozená energetickou chudobou, ktorú som spomínal aj včera vo svojom vystúpení, a áno, tie jednočlenné a dvojčlenné dôchodcovské domácnosti dostanú síce 300 eur ako trinásty dôchodok, aj zadotované energie, tie ale dostanú všetci bez rozdielu, hej? Bez ohľadu na to, o akú bonitnú, resp. nebonitnú domácnosť ide, ale trináste dôchodky a stropované ceny energií nie sú riešením energetickej chudoby. Riešeniu energetickej chudoby sa tu dovedna historicky nevenovala ani jedna vláda a pritom z hĺbkovej štúdie energetickej chudoby vychádza, že Slovensko je výrazne ovplyvnené týmto problémom, ktorého riešením nie je plošné dotovanie energie, pretože to si hádam všetci uvedomujeme, že nemôžeme, nemôže trvať donekonečna, že tie peniaze tam nebudú večne na dotovanie. Riešením je masívna podpora hĺbkovej podpory budov, ktorá je nielen teda environmentálne prínosným riešením, pretože je klimaticky zodpovedné v rámci našich záväzkov k Parížskej dohode, ale, samozrejme, otvára to aj priestor pre zvýšené využívanie obnoviteľných zdrojov energií, čo je to, čo, samozrejme, chceme. No a na konci dňa domácnostiam táto hĺbková obnova budovy šetrí peniaze a to je to, to je to žiadané riešenie, ktoré potrebujeme, ku ktorému musíme smerovať, zvyšovanie energetickej efektivity a samostatnosti domácností alebo energetických skupín, ktorým sa tiež doteraz nikto nevenoval. Čiže nie helikoptérové rozhadzovanie peňazí na všetky strany, ale konkrétna adresná pomoc najviac zasiahnutým skupinám obyvateľstva, a to sú teda aj jednočlenné a dvojčlenné dôchodcovské domácnosti. Takže ešte raz ďakujem za tvoj príspevok.
Luciak, Michal, poslanec NR SR (2023-03-15):
Vážená pani ministerka, kolegyne, kolegovia, pán predsedajúci, dovoľte mi, prosím, predniesť správu Výboru Národnej rady Slovenskej republiky pre kultúru a médiá o prerokovaní návrhu na vyslovenie súhlasu Národnej rady Slovenskej republiky so Štatútom Medzinárodného centra pre registráciu seriálových publikácií pod tlačou 1325. Návrh na vyslovenie súhlasu Národnej rady Slovenskej republiky so Štatútom Medzinárodného centra pre registráciu seriálových publikácií pridelil predseda Národnej rady Slovenskej republiky svojím rozhodnutím č. 1502 z 8. februára 2023 na prerokovanie Výboru Národnej rady Slovenskej republiky pre kultúru a médiá s tým, že ako gestorský výbor podá správu o výsledku prerokovania uvedeného materiálu vo výbore. Výbor Národnej rady Slovenskej republiky pre kultúru a médiá návrh na vyslovenie súhlasu Národnej rady Slovenskej republiky so Štatútom Medzinárodného centra pre registráciu seriálových publikácií prerokoval na 80. schôdzi 14. marca 2023 a uznesením č. 207 odporučil Národnej rade Slovenskej republiky vysloviť súhlas so Štatútom Medzinárodného centra pre registráciu seriálových publikácií. Výbor Národnej rady Slovenskej republiky pre kultúru a médiá ako gestorský výbor odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas so Štatútom Medzinárodného centra pre registráciu seriálových publikácií. Správa Výboru Národnej rady Slovenskej republiky pre kultúru a médiá o prerokovaní návrhu na vyslovenie súhlasu bola schválená uznesením Výboru Národnej rady Slovenskej republiky pre kultúru a médiá č. 209 zo 14. marca 2023. Týmto uznesením ma výbor zároveň poveril, aby som na schôdzi Národnej rady Slovenskej republiky informoval o výsledku rokovania Výboru Národnej rady Slovenskej republiky pre kultúru a médiá a predniesol návrh uznesenia Národnej rade. Pán predsedajúci, ďakujem veľmi pekne, skončil som, otvorte, prosím, rozpravu.
Pčolinský, Peter, podpredseda NR SR (2022-10-21):
Ďakujem pekne. Dávam slovo spravodajcovi, ktorého určil navrhnutý gestorský výbor pre ľudské práva a národnostné menšiny, poslancovi Jozefovi Pročkovi.
A. Belousovová, podpredsedníčka NR SR: (2007-02-06):
Ako ďalšia do rozpravy bola prihlásená pani poslankyňa Sárközy.
Martvoň, Anton, poslanec NR SR (2014-01-29):
Áno.
Hatráková, Katarína, poslankyňa NR SR (2023-02-02):
1245 je tlač... a bod ktorý? Bod 34.
P. Paška, predseda NR SR: (2009-06-30):
(Hlasovanie.) 137 prítomných, 136 za, 1 nehlasoval. Tieto body sme schválili.
Hrnčiar, Andrej, podpredseda NR SR (2017-06-14):
Poprosím vás, poprosím vás, páni poslanci, prestaňte sa hádať. (Výkriky z pléna.) Páni poslanci, prestaňte sa hádať, pretože preruším schôdzu! (Výkriky z pléna.) Pán poslanec Viskupič, poprosím vás, upokojte sa. (Výkriky z pléna.) Páni poslanci, poprosím vás, upokojte sa, pretože ak nebudete kľudní, preruším schôdzu a nechám vás vychladnúť na obede. Nech sa páči, pani poslankyňa Remišová.
V. Veteška, podpredseda NR SR: (2008-04-08):
Otváram všeobecnú rozpravu, do ktorej sa písomne za kluby prihlásili pani poslankyňa Ágnes Biró, pán poslanec Daniel Lipšic, pán poslanec Tomáš Galbavý, podpredseda Národnej rady pán Miroslav Číž, pán poslanec Rafael Rafaj. Títo páni poslanci a pani poslankyňa sú prihlásení písomne za kluby. Potom prečítam ešte štyroch poslancov, ktorí sú písomne prihlásení, a potom dám možnosť ústnych prihlášok k tomuto bodu programu. Takže teraz vystúpi ako prvá pani poslankyňa Ágnes Biró.
D. Lipšic, poslanec: (2009-06-18):
Chcem povedať, prečítať, keď sa tu už kedysi odvolávalo na predvstupového poradcu pána Espinu špeciálneho prokurátora zo Španielska, jeho názor na nezávislejšie postavenie špeciálneho prokurátora. Citujem: „Nemožnosť uložiť špeciálnemu prokurátorovi príkaz na nekonanie v súvislosti so skutočnosťami priamo súvisiacimi s vyšetrovaním otvoreného prípadu je najlepším spôsobom ochrany takého nestranného, dôsledného a účinného konania. Sotva možno pri rešpektovaní zákona o nestrannosti prokurátora obhájiť skutočnosť, že generálny prokurátor má lepšie postavenie než špeciálny prokurátor, ak vie, aké konkrétne rozhodnutia treba prijať pri vyšetrovní konkrétnych prípadov.“ Neviem, či tento pozmeňujúci návrh je zámerom ako neschváliť celý zákon o Špeciálnom súde, ale pevne verím, že poslanci pri hlasovaní si uvedomia, o čom hlasujeme. Opakujem ešte raz, riešenie ponechať Špeciálny súd a eliminovať postavenie špeciálnej prokuratúry to nie je žiadne riešenie. To je cesta do pekiel.
Šudík, Tomáš, poslanec NR SR (2021-02-04):
Jožino, ja ďakujem za tvoj kultivovaný prejav a možno aj týmto by mohli občania vidieť, keď tu raz naša opozícia po nás kričala, že sme magori a, v úvodzovkách, debili a sa nevieme správať, tak aby to reálne videli, že aj od nás idú tie kultivované prejavy a že sme slušní ľudia a nie to, čo z nás vykresľuje tá opozícia. Takže ďakujem ti a tvoj prejav bol, myslím, že aj celkom emotívny a veľmi dobrý. Ďakujem.
Saková, Denisa, podpredsedníčka vlády a ministerka hospodárstva SR (2024-06-13):
Ďakujem veľmi pekne za slovo. Vážený pán predsedajúci, vážené dámy poslankyne, vážení páni poslanci, na základe úlohy vyplývajúcej z uznesenia vlády k návrhu systémového riešenia poskytovania a financovania dodatočných výdavkov súvisiacich s odídencami z Ukrajiny vypracovalo ministerstvo vnútra v spolupráci s ministerstvom dopravy a ministerstvom zdravotníctva návrh zákona, ktorým sa mení systém pomoci pre odídencov z Ukrajiny najmä v oblasti ubytovania a zdravotnej starostlivosti. Systém podpory, ktorý je nastavený v súčasnosti, je výhodný najmä z hľadiska ubytovacích kapacít. Nevýhodou tohto systému je neúnosná záťaž verejných financií a jeho plošný charakter. Keďže nie je zrejmé vzhľadom na aktuálnu situáciu na Ukrajine, dokedy sa bude dočasné útočisko poskytovať, je potrebné nastaviť systém pomoci tak, aby bola adresná, teda aby sa poskytovala iba odídencom, ktorí sú na ňu odkázaní. Návrh zákona sa preto zameriava na novoprichádzajúcich odídencov, ktorým sa poskytuje dočasné útočisko na území Slovenskej republiky prvýkrát, a na zraniteľné skupiny osôb, ktoré sú osobitne definované na účely poskytovania príspevku za ubytovanie odídencov a osobitne na účely ubytovania v azylových zariadeniach. Bezodplatné ubytovanie sa bude poskytovať po dobu 120 dní odídencom, ktorí získali dočasné útočisko na našom území prvýkrát. Po uplynutí tejto doby sa bude poskytovať iba zraniteľným osobám. V súvislosti s pobytom odídencov na území Slovenskej republiky sa novelizujú aj ďalšie zákony. V oblasti zdravotnej starostlivosti sa zaručuje poskytovanie všeobecnej ambulantnej zdravotnej starostlivosti vybranej skupine osôb, ktoré nie sú účastníkmi verejného zdravotného poistenia, ale na základe svojho statusu požívajú ochranu podľa osobitných zákonov. Takými osobami sú aj odídenci. Vzhľadom na to, že ministerstvo dopravy už nebude poskytovať príspevok za ubytovanie odídenca, vypúšťa sa príslušné ustanovenie zákona o podpore cestovného ruchu. Vážený pán predsedajúci, vážené dámy poslankyne, vážení páni poslanci, dovoľujem si vás požiadať o podporu predloženého návrhu zákona. Ďakujem.
Antošová, Eva, poslankyňa NR SR (2016-12-07):
Ďakujem. Ja zareagujem. Pôjdem od konca, ak dovolíte, aby som si to dobre pamätala všetko. Pán poslanec Žarnay, vy, už vás nebolo celkom dobre počuť, ale budem sa snažiť rýchlo povedať. Vidíte a teraz ste to povedali, aby mohol občan mať právo vystúpiť na obecnom zastupiteľstve k aktuálnej téme. No ale toto mohlo byť v tom návrhu, ja som to tam nenašla. Pretože keď budem vystupovať na zastupiteľstve o tom, či mi zahynuli štyri sliepky, tak neviem, či to tých poslancov zaujíma, alebo to budú riešiť. Ja to teraz preháňam tak expresívne, aby sme si rozumeli. Čo sa týka, prosím vás, pána poslanca, na pána poslanca Osuského tiež úplne v rýchlosti. Pán poslanec, ja som veľmi vďačná za váš príspevok, ale nechajte to na nás, kedy my podáme návrh novely zákona. Z toho dôvodu, že, prosím, chceme to urobiť tak, aby to malo hlavu a pätu. My nepodávame návrh ad hoc s tým, že však sa zapáčime občanom, a už čo z toho bude, potom uvidíme. Ešte by som chcela zareagovať na pani poslankyňu Dubačovú. Súhlasím, otvorená samospráva. Otvorená samospráva je demokratická samospráva, kde jej nenanucujme zbytočne to, čo nemusíme. A posledná vec ešte, ak mám chvíľočku čas, je, prosím vás, rovnaký meter. Hovoríme tu, že, že nemáme alebo máme rovnaký meter na poslancov v parlamente a na etický kódex alebo rokovací poriadok, novelu rokovacieho poriadku a nie na samosprávy. No ale viete, kde je ten rozdiel? Rozdiel je v tom, že my sme si schválili novelu rokovacieho poriadku sami sebe, kde si určujeme, ako sa bude rokovať v tomto parlamente, a opačne, vy opozícia chcete nanútiť novelu alebo etický kódex samosprávam. Nechajte to na samosprávy. Ďakujem.
Hrnčiar, Andrej, podpredseda NR SR (2016-10-14):
Ďakujem. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Pán minister sa postavil, takže predpokladám, že chce zaujať stanovisko. Nech sa páči.
Bugár, Béla, podpredseda NR SR (2017-05-19):
Teraz v rozprave ešte vystúpi pán poslanec Beblavý.
Hrušovský, Pavol, podpredseda NR SR (2010-10-12):
Ďakujem, pán poslanec. Otváram rozpravu. Konštatujem, že som nedostal žiadne písomné prihlášky do rozpravy. Pán poslanec, chcete sa prihlásiť ústne? Nie. Vyhlasujem rozpravu o tomto bode programu za skončenú. Ďakujem, pán poslanec Kažimír. A keďže neboli páni poslanci prihlásení do rozpravy k tomuto bodu programu, pristúpime k rokovaniu o ďalšom bode programu, ktorým je vládny návrh zákona, ktorým sa dopĺňa zákon o spotrebnej dani z piva. Nech sa páči, pán minister, máte slovo. (Rokovanie o vládnom návrhu zákona, ktorým sa mení a dopĺňa zákon č. 107/2004 Z. z. o spotrebnej dani z piva v znení neskorších predpisov , tlač 98.)
Hreha, Štefan, poslanec NR SR (2015-05-06):
Ďakujem, pán predseda. Odhlasovali sme body zo spoločnej správy. Teraz môžeme pristúpiť k hlasovaniu o podaných pozmeňujúcich a doplňujúcich návrhoch. Prvý pozmeňujúci návrh som podal ja, dajte, prosím, o tom hlasovať.
Jurinová, Erika, podpredsedníčka NR SR (2015-01-30):
Dobré ráno, panie poslankyne, páni poslanci, otváram štvrtý rokovací deň 46. schôdze Národnej rady Slovenskej republiky. Na dnešnom dni o ospravedlnenie požiadali nasledujúci poslanci: Jaroslav Baška, Gabriel Csicsai, Juraj Droba, Jozef Mihál, Viera Šedivcová, Magdaléna Vášáryová, Péter Vörös. Pokračujeme v prerušenej rozprave v skrátenom legislatívnom konaní v prvom čítaní o vládnom návrhu zákona, ktorým sa dopĺňa zákon č. 43/2004 Z. z. o starobnom dôchodkovom sporení, tlač 1395. Pán minister práce Ján Richter je na mieste, pán spravodajca bude na mieste čoskoro, pán poslanec Viliam Jasaň. Ďalším v poradí z písomne prihlásených rečníkov do rozpravy je poslanec Jozef Kollár, ktorému zároveň dávam slovo, nech sa páči. Po ňom sa pripraví pán poslanec Dušan Muňko. (Pokračovanie rokovania o vládnom návrhu zákona, ktorým sa dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony , tlač 1395.)
Blaha, Ľuboš, podpredseda NR SR (2023-11-14):
Ďakujem pekne, pán podpredseda vlády. Na vaše vystúpenie bude reagovať deväť pánov poslancov. Ako prvý pán poslanec Igor Matovič, nech sa páči.
Vetrák, Milan, poslanec NR SR (2021-05-27):
Ďakujem za slovo... (Prerušenie vystúpenia predsedajúcim.)
P. Abrhan, poslanec: (2007-03-21):
Druhá vec. Je trošku na škodu veci, že keď ste už vystúpili v rozprave, že ste sa nevyjadrili k súčasnému stavu verejnej správy a hlavne k návrhu opatrení, ktoré z tohto materiálu vychádzajú, lebo myslím si, že to by mal byť základ tejto informácie, čo súčasná vládna koalícia chce v tomto volebnom období v reforme verejnej správy vlastne uskutočniť. Ďakujem.
Kollár, Boris, predseda NR SR (2022-11-10):
Prosím, prezentujme sa a hlasujeme. (Hlasovanie.) Prítomných 138 poslancov, za 96, proti 14, zdržalo sa 27, nehlasoval 1. Konštatujem, že sme schválili vládny návrh zákona o špeciálnom spôsobe hlasovania v referende vyhlásenom na základe petície občanov prijatej 24. augusta 2022. Teraz pristúpime k druhému čítaniu... (Predsedajúci telefonuje služobným telefónom.) Budeme pokračovať ďalej v rokovaní. V rozprave vystúpi pán poslanec Susko, ale s procedurálnym návrhom ešte pred ním vystúpi pán predseda Fico, nech sa páči.
Hort, Milan, pod (2011-09-09):
Pán poslanec Osuský, bude reagovať na faktické poznámky, nech sa páči.
Paška, Pavol, predseda NR SR (2012-11-29):
Hlasujeme. (Hlasovanie.) 138 prítomných, 78 za, 59 proti, 1 sa zdržal. Schválili sme návrh novely zákona č. 580/2004 Z. z. o zdravotnom poistení a návrh novely zákona č. 581/2004 Z. z. o zdravotných poisťovniach a dohľade nad zdravotnou starostlivosťou. Bol to jediný bod, ktorý sme odhlasovali, ktorý sme mali prerokovaný. Zvolávam na základe... (Reakcie z pléna.) Dobre, takže budeme pokračovať v rozprave o vládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 234). Ešte predtým pán poslanec Mikloško.
Laššáková, Jana, podpredsedníčka NR SR (2014-03-19):
Chce k rozprave zaujať stanovisko spravodajca? Nie, prerušujem rokovanie o tomto bode programu. Ešte máme tri minúty. Pán minister, ideme pokračovať? Takže ďalej nasleduje druhé čítanie o vládnom návrhu zákona, ktorým sa mení a dopĺňa zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších predpisov a ktorým sa menia a dopĺňajú niektoré zákony. Vládny návrh zákona má tlač 832. Spoločná správa výborov má tlač 832a. Pán minister, poprosím vás o odôvodnenie vládneho návrhu zákona. [Rokovanie o vládnom návrhu zákona, ktorým sa mení a dopĺňa zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a ktorým sa menia a dopĺňajú niektoré zákony , tlač 832.]
Ďurica, Ondrej, poslanec NR SR (2022-09-28):
Ďakujem kolegovi Mazurekovi za také zhrnutie na záver tejto, tejto diskusie, že to jednoducho pomenoval. A v konečnom dôsledku, keď sa na to tak pozriem, na priebeh tej, tej debaty, tak som aj rád, že tí bioroboti z OĽANO tu nie sú a že sa to tu v rámci, v rámci tejto, tejto účasti dokázalo nejak vyprofilovať a vykryštalizovať, že sa to prirodzene vyfiltrovalo a ukázalo sa, aj to tu odznelo opakovane, že kto má aký záujem na tom, aby bol zajtra Igor Matovič odvolaný. Naozaj je pravda, že tie argumenty, že prečo Igora Matoviča neodvolať, sú smiešne, sú detinské. Z politického hľadiska sú úplne naivné, pretože my nemôžme rozmýšľať nad tým, aký bude tretí, štvrtý, piaty krok. My tu máme nejaký bod programu a máme tu bod programu, ktorým je odvolávanie Igora Matoviča. A veľmi dobre si to, Milan, povedal v tej svojej rozprave a ja chcem povedať aj na margo toho, čo tu odznelo potom v tých faktických, my sa budeme spovedať svojim voličom, my budeme vysvetľovať svojim voličom svoj postoj. A tých voličov nebude zaujímať, že čo mohlo nastať v kroku č. 4 a č. 5, pretože to je tak nepredvídateľné a tak strašne science fiction, že k tomu nemá zmysel sa nejakým spôsobom utiekať. Každopádne hnutie REPUBLIKA zahlasuje za odvolanie Igora Matoviča. V tomto smere máme jasný postoj a toto nám ani jeden z našich voličov nemôže vyčítať, nemôže nám to uprieť, pretože tak ako to odznelo, pokiaľ chodíte po Slovensku, pokiaľ sa stretávate s ľuďmi, tak Igor Matovič je symbolom proste deštrukcie, je symbolom toho, že Slovensko dnes nefunguje. Ďakujem.
P. Paška, predseda NR SR: (2008-06-25):
Nech sa páči, pán minister.
Pellegrini, Peter, predseda NR SR (2015-12-09):
Veľmi pekne ďakujeme. (Odchod vystupujúcich hostí so spevom a hudbou a za potlesku poslancov.) Ďakujem ešte raz súboru Chemlon z Humenného a mužskej speváckej skupine Hačure. Prajem vám všetkých ešte príjemný slávnostný večer a pevne verím, že sa vám toto vystúpenie páčilo. Pani primátorka, veľmi pekne ďakujeme. Stretneme sa zajtra o deviatej ráno. (Potlesk.) (Prerušenie rokovania o 17.54 hodine.)
Vaľová, Jana, poslankyňa NR SR (2018-05-22):
Ďakujem veľmi pekne. Ja budem na pána Jurzycu a tak všeobecne poviem aj, keď bavíme sa o trestných činoch, no mňa šokuje, čo vy tu rozprávate. Však každý nejaké porušenie, teda nie, pán Jurzyca, vy, ale aj pred vami predrečníci, prepáčte, k vám prídem, že pozatvárať fešákov. Veď ja sa pýtam, čo chcete povedať, že porušenie rozpočtových pravidiel je trestný čin? Čo chcete povedať, že zaúčtovanie financií, ktoré nikto nezobral z obce, len sa zaúčtovali z kapitálu do bežných alebo opačne, lebo niekto zle posúdil, či to je bežný alebo, je toto trestný čin? Však to je neuveriteľné, čo vy tu rozprávate. Akože okamžite všetko trestné činy atď. atď., a jednoducho rozprávate o materských škôlkach. Aj my sem robili materskú škôlku, prístavbu, veď tam automaticky idete na rozšírenie. Akože to nemôžte pomerať? Veď automaticky v projekte na európske fondy idete, že rozširujete o desať detí a ide vás kontrolovať váš kontrolór mesta, môže vás kontrolovať NKÚ, môže vás kontrolovať ministerstvo školstva, môže vás kontrolovať ministerstvo financií a môže vás kontrolovať Európska únia. Ja tomu nerozumiem, veď vy ste v živote neboli v samospráve, vylepujete heslá a plagáty, všetko je zle, všetkých pozatvárať, veď, veď trošku odborne, kolegovia. Pán Jurzyca rozpráva odborne, ale jemu poviem o tie škôlky. Nie je to nesystémový krok, pretože tam, kde tá kapacita škôlok nie je, tak tam musíte navýšiť a máte priame ukazovatele, ktoré musíte spĺňať pri projektoch Európskej únie. A ešte niečo, pán Jurzyca, INEKO. Keď v roku 2017 mesto Humenné, to sme sa bavili, malo byť druhým skokanom roka v ekonomike, čo urobilo INEKO nezávislá organizácia? Po šiestich rokoch zmenilo metodiku výpočtu. Keď som im napísala list, prečo nevyhlásili, že tam, kde je primátorka Vaľová za SMER, sú druhí najlepší v hospodárení na Slovensku, tak mi prišiel list, aj s vami som rozprávala, že zmenili sme tento rok náhodou výber a náhodou sme zmenili metodiku, metodiku výpočtu a metodiku rozpočtu. Tak toto je vaša spravodlivosť? Áno, nech kontrolný úrad kontroluje, ale nerozprávajme, že všetko sa zakladá na trestných činoch, ale nech aj poradí, ako sa to má robiť atď., atď. (Prerušenie vystúpenia časomerom.)
Danko, Andrej, predseda NR SR (2016-12-07):
Prosím, prezentujme sa a hlasujme. (Hlasovanie.) Prítomných 133 poslancov, za 60, proti 31, zdržalo sa 42. Konštatujem, že sme uvedený návrh neschválili, a teda nebudeme pokračovať v rokovaní o návrhu zákona. Nasleduje hlasovanie v prvom čítaní o návrhu poslancov Ďuriš Nicholsonovej, Mihála a Blahovej na vydanie zákona, ktorým sa mení zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia (tlač 320), bod 45 schváleného programu. Dávam slovo spravodajkyni, ktorú určil navrhnutý gestorský výbor pre sociálne veci, poslankyni Silvii Shahzad, aby hlasovanie uviedla. Samozrejme, že z miesta, áno, nech sa páči. (Reakcia z pléna.) Poprosím zapnúť mikrofón pani poslankyni. (Hlasovanie o návrhu poslancov Národnej rady Slovenskej republiky Lucie Ďuriš Nicholsonovej, Jozefa Mihála a Natálie Blahovej na vydanie zákona, ktorým sa mení zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov , tlač 320.)
Paška, Pavol, predseda NR SR (2012-06-22):
Ďakujem pekne. Dámy a páni, je 11.03 hod., prerušujem rokovanie o tomto bode programu. A budeme pokračovať hlasovaním o prerokovaných bodoch. Vyhlasujem krátku prestávku do 11.05 hod., poprosím poslankyne a poslancov, aby zaujali svoje miesto v rokovacej sále. (Prestávka.) (Po prestávke.)
B. Bugár, podpredseda NR SR: (2006-02-09):
(Hlasovanie.) Prítomných 142 poslancov, za 139, zdržali sa 2, nehlasoval 1. Konštatujem, že tento návrh bol prijatý. Nech sa páči. S. Husár, poslanec: Keďže tento návrh zákona prerokúvame v skrátenom legislatívnom konaní, nachádzame sa v treťom čítaní, a preto prosím, pán predsedajúci, aby ste otvorili rozpravu v treťom čítaní.
Sabo, Michal, poslanec NR SR (2023-10-25):
Sľubujem. (Potlesk.)
Hrnčiar, Andrej, podpredseda NR SR (2019-10-15):
Ďakujem. Pýtam sa, či sa chce prihlásiť niekto do rozpravy ústne. Teda vyhlasujem všeobecnú rozpravu za skončenú. Pani ministerka chce reagovať, nech sa páči.
Mihál, Jozef, poslanec NR SR (2014-11-09):
Ďakujem, pán podpredseda. Tak popritom všetkom, čo sa tu deje, sa napríklad dozvedáme, čo asi môj predrečník ešte nestihol zaznamenať, tak ja by som to v jeho mene ako keby doplnil. Nový štátny tajomník, nový štátny tajomník ministerstva zdravotníctva je pán Radoslav Čuha, tiež výborná kvalifikácia, výborné predpoklady, pretože doteraz bol riaditeľ v prešovskej nemocnici, pred rokom 2012 bol riaditeľom siete nemocníc Svet zdravia, ktoré patria pod Pentu. A je známy z markízackej kauzy bielenia záznamov, záznamov v prešovskej nemocnici, kedy prešovská nemocnica potrebovala ututlať prípad pacientky, ktorá trpela na následky pôrodu vyše dvoch rokov, a vtedy televízia Markíza o tom vysielala reportáž. Možnože si niektorí spomeniete. Takže takéhoto máme nového štátneho tajomníka. Takýmto spôsobom nominuje politická strana SMER na takýto dôležitý post ďalšiu osobu, tá kvalifikácia je teda a tie predpoklady sú teda asi zrejmé.
P. Paška, predseda NR SR: (2009-06-19):
(Hlasovanie.) 143 prítomných, 132 za, 11 sa zdržalo. Konštatujem, že sme schválili vládny návrh zákona o podpore obnoviteľných zdrojov energie. Pán poslanec Pelegrini, pán poslanec Pelegrini bude uvádzať hlasovanie v druhom čítaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 82/1994 Z. z. o štátnych hmotných rezervách v znení neskorších predpisov , je to tlač 1025.
Kočiš, Eduard, poslanec NR SR (2022-03-23):
Ďakujem pekne za slovo, pán podpredseda. Pani kolegyňa, mňa zaujala najmä tá vaša poznámka ohľadne toho príkladu, čo ste dali s tou pani lekárkou, ktorá keď potrebuje ísť na tú siedmu, že to dieťatko jej do tej škôlky nevezme. Možno je tento príklad výsostne šitý na nejaké bratislavské prostredie, pretože na severovýchode Slovenska, kde celý svoj život žijem, škôlky fungujú bežne od šiestej. Čiže neviem, či toto bol nejaký taký príklad, ktorý by bol nejakým spôsobom aplikovateľný na celé územie Slovenskej republiky, ale nedehonestujem ani nedegradujem tú vašu poznámku, len to chcem uviesť na takú mieru, že väčšinou tie škôlky sa prispôsobujú nejakému stavu, keď je tam nejaká väčšia fabrika, kde tí naozaj zamestnanci začínajú na tú šiestu, tak aj tie škôlky takto fungujú. A čo sa týka tých príkladov, ktoré ste uviedli zo zahraničia, najmä z toho Nórska, áno, súhlasím, sociálny systém v mnohých iných krajinách po celej Európe je iný. Slovensko má nastavený svoj nejaký sociálny systém, ktorý je možno skostnatený, možno dlhodobý a nejakým spôsobom neakceleruje na nejakú pružnosť alebo rýchlosť doby. V tomto by sme sa teoreticky vedeli zhodnúť, ale čo sa týka nejakého uprednostňovania alebo prijímania nejakej otcovskej dávky, ja si myslím, že rodiny, ktoré majú malé dieťatko, sú už dostatočne flexibilné, aby nejakým spôsobom vedeli participovať na tom, keď sa tá životná situácia v tej rodine mení alebo už by sa mala zmeniť. Takže vôbec ani nedegradujem tento návrh zákona, mám voči nemu možno nejaké výhrady, v niečom by sme sa vedeli zhodnúť, ale hovorím, koľko ľudí, toľko chutí, takže naozaj nie je to ani zlé, ani by som to veľmi nevychvaľoval, ale ďakujem pekne za tú vašu poznámku.
A. Belousovová, podpredsedníčka NR SR: (2008-11-27):
Pýtam sa, či sa chce niekto prihlásiť do rozpravy ústne. Ústne sa do rozpravy neprihlásil nikto. Končím možnosť podania ústnych prihlášok do rozpravy. Vyhlasujem rozpravu za skočenú. Pán minister, ako navrhovateľ chcete zaujať stanovisko? Nie. A pani spravodajkyňa? Nie. Čiže teraz pristúpime k hlasovaniu. (Hlasy z pléna.)
Bugár, Béla, podpredseda NR SR (2010-10-12):
Pán poslanec Slafkovský.
Grendel, Gábor, podpredseda NR SR (2021-11-30):
V rozprave teraz vystúpi pán poslanec Stanislav Mizík.
M. Číž, podpredseda NR SR: (2007-12-06):
Takže, vážené kolegyne, kolegovia z opozície, ak by ste potrebovali čas, ešte môžeme dať krátku prestávku na rokovanie, pokiaľ nie, tak ukončite diskusie a zaujmite miesta v poslaneckých laviciach. Vážené kolegyne, kolegovia, budeme pokračovať v prerušenom rokovaní, a to hlasovaním v druhom čítaní o vládnom návrhu zákona, ktorým sa mení a dopĺňa zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov . Máme to ako tlač 417. Poprosím teraz spoločnú spravodajkyňu z výboru pre zdravotníctvo, pani poslankyňu Darinu Gabániovú, aby hlasovanie uvádzala. Najskôr v zmysle rokovacieho poriadku pristúpime k hlasovaniu o návrhoch z informácie výborov a potom o prípadných pozmeňujúcich návrhoch, pokiaľ odzneli v rozprave. Máte slovo, pani spravodajkyňa.
O. Nachtmannová, poslankyňa: (2008-05-15):
A pán kolega Fronc, ak si spomínate, ako minister školstva v tom období ste dali písomné stanovisko, v ktorom ste nesúhlasili, aby reedukačné domovy prešli pod gesciu ministerstva práce, sociálnych vecí a rodiny. Ďakujem.
Šudík, Tomáš, poslanec NR SR (2021-03-30):
Pán kolega, veľmi ďakujem za vašu podporu v tejto oblasti a som veľmi rád, že ste sa rozhodli viesť aj vašu župu, ktorej teraz momentálne šéfujete, práve k zeleným témam, a veľmi to oceňujem. Ešte raz ďakujem.
Grendel, Gábor, podpredseda NR SR (2020-12-02):
Ďakujem, pán minister. Prosím, zaujmite miesto pre navrhovateľov. Stanovisko Najvyššieho kontrolného úradu Slovenskej republiky k návrhu štátneho rozpočtu na rok 2021 je pod tlačou 317. Teraz prosím pána predsedu Najvyššieho kontrolného úradu Karola Mitríka, aby stanovisko uviedol.
Dubačová, Viera, poslankyňa NR SR (2016-04-28):
... to dávam ako procedurálny návrh, procedurálny návrh, aby sem mohli ísť s matkami deti... (Prerušenie vystúpenia predsedajúcim.)
Jurinová, Erika, podpredsedníčka NR SR (2015-05-06):
Pán poslanec, na vaše vystúpenie je jedna faktická poznámka. Uzatváram možnosť prihlásiť sa..., takže dve faktické poznámky. S reakciou pán poslanec Hlina, nech sa páči.
Figeľ, Ján, podpredseda NR SR (2014-10-14):
Ďakujem pekne. Otváram rozpravu, do ktorej som dostal písomnú prihlášku od troch kolegov, Zsolt Simon za klub MOST – HÍD a individuálne Mikuláš Huba a Alojz Hlina. Takže v tomto poradí prvým rečníkom bude Simon Zsolt alebo Zsolt Simon. Nech sa páči, pán kolega.
Kollár, Boris, predseda NR SR (2023-01-31):
Ďakujem pekne. S ďalším procedurálnym návrhom pán poslanec Dostál.
Bugár, Béla, podpredseda NR SR (2019-05-10):
Ďakujem veľmi pekne (povedané s úsmevom). Na vystúpenie pani poslankyne jediná faktická. Pán poslanec Heger, nech sa páči.
Hrnčiar, Andrej, podpredseda NR SR (2016-10-14):
Pán poslanec Mihál.
Bugár, Béla, podpredseda NR SR (2019-10-16):
Prezentujme sa a hlasujme. (Hlasovanie.) Prítomných 138, za 112, proti 20, zdržalo sa 6 poslancov. Sme v treťom čítaní. Otváram rozpravu v rámci tohto čítania. Konštatujem, že nikto sa do nej nehlási. Nech sa páči.
Novotný, Viliam, poslanec NR SR (2015-07-01):
Ja som čakal, ako bude reagovať pán minister Maďarič, čiže odpoveď, pokiaľ ide o VÁHOSTAV, cétečká, schránkové firmy, sa týka Penty, to som zistil. To je taká rýchla odpoveď. Len, pán minister, trošku treba dať na to pozor, lebo ak sa pozriete okolo seba vo vláde, predchádzajúca ministerka zdravotníctva aj ten súčasný minister pracovali pre Pentu a boli veľmi vysokí manažéri. Takže trošku treba dať pozor s tou Pentou, lebo máte ju okolo seba všade, kde sa pozriete. Druhá moja poznámka je, ste narážali na to, že tu hájim nejaké súkromné rádiá. Zrejme tým myslíte na Rádio Expres, na to, že predsedníčka strany Šanca bola vrcholovou manažérkou, generálnou riaditeľkou Rádia Expres. Pozrite sa, z ničoho vybudovala najpočúvanejšie rádio na Slovensku, pretože sa obklopila odborníkmi a vedela ponúknuť to, čo ľudia chceli počúvať. A bolo tam veľa slovenskej hudby a je tam stále veľa slovenskej hudby, ale napríklad aj dopravný servis, napríklad aj veľmi dobré spravodajstvo, ktoré konkuruje aj verejnoprávnemu rozhlasu. Čiže keď je toto niečo trestné, tak z vášho pohľadu to možno také je, alebo niečo zlé, alebo niečo podporujúce imperialistov za hranicami neviem, to už nechám na to, ako to vidíte vy. Ja si len ale myslím, že zrejme pani Babitzová rozumie tomu, ako treba robiť dobré rádio. Takže, samozrejme, som sa s ňou aj poradil o tom, čo budem hovoriť dnes vo svojom vystúpení. A na záver poviem už len veľmi všeobecne, aj v zdravotníctve, aj v hospodárstve, aj v rozhlasovom vysielaní budem ako pravicový politik vždy presadzovať slobodu výberu, pluralitu a konkurenciu. A vy kľudne presadzujte znárodňovanie pri jednej zdravotnej poisťovni, zákaz zisku, kvóty. To je také socialistické. Ďakujem.
Sidor, Igor, poslanec NR SR (2011-05-18):
Ďakujem. (Reakcia z pléna. Prerušenie vystúpenia predsedajúcim.)
Pellegrini, Peter, predseda NR SR (2014-12-10):
Prezentujme sa a hlasujme. (Hlasovanie.) Prítomných 143 poslancov, za bolo 65, proti 1, zdržalo sa 77. Návrh zákona do druhého čítania sme neschválili. Poprosím teraz pána poslanca Radošovského, aby uviedol hlasovanie o návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov (tlač 1286). Nech sa páči, pán poslanec.
Bittó Cigániková, Jana, poslankyňa NR SR (2021-12-14):
Pán predseda, sme v treťom čítaní, otvorte, prosím, rozpravu.
Kollár, Boris, predseda NR SR (2023-05-25):
Dobre. Prosím, je všeobecný súhlas? (Povedané so smiechom. Súhlasná reakcia pléna.) Áno. (Smiech a ruch v sále.) Všeobecným súhlasom myslím... (Nesúhlasné reakcie z pléna.) Nie? (Nesúhlasné reakcie z pléna.) Tak dobre. (Povedané so smiechom.) Tak dávam o tom hlasovať. Prosím, prezentujme sa a hlasujeme o tomto návrhu. (Hlasovanie.) 135 poslancov, za 89, 41 proti, 3 sa zdržali, 2 nehlasovali. Ďakujem pekne za uvedené hlasovanie. Som rád, že môžeme ukončiť túto schôdzu a všetky body sa presúvajú na júnovú. (Rokovanie 90. schôdze NR SR sa skončilo o 18.08 hodine.) 214
Šimečka, Michal, podpredseda NR SR (2024-05-21):
Ďakujem veľmi pekne. Chce ešte k rozprave zaujať stanovisko spravodajca? (Reakcia spravodajcu.) Áno, hlasovanie dnes o sedemnástej. Prerušujem rokovanie o tomto bode programu a prerušujem teraz do sedemnástej aj rokovanie v rámci tejto schôdze. O sedemnástej budeme pokračovať hlasovaním. Ďakujem veľmi pekne. (Prerušenie rokovania o 15.00 hodine.) (Pokračovanie rokovania o 17.00 hodine.)
Štarchoň, Peter, poslanec NR SR (2019-01-29):
Pán poslanec, vážim si tvoj názor a hlavne aj skutočnosť, že si tu otvoril jednu tému, a to je samotný proces a aktuálny stav, aký v súčasnosti je k dispozícii z hľadiska platného legislatívneho prostredia, čo sa týka jednak procesu obhajovania záverečných prác, ale aj habilitačných a inauguračných konaní. Na druhej strane si ale zabudol na jednu dôležitú vec. Množstvo skutočností sa ukáže časom, v čase obhajoby napríklad alebo predkladania materiálov, či už do vedeckých rád, fakúlt alebo univerzít alebo následne v rámci celkového ďalšieho procesu, nie všetky skutočnosti boli vždy známe. Aj tie systémy, ktoré teraz aktuálne používame, či už Centrálny register záverečných prác alebo český systém, ktorý máme k dispozícii, nie vždy dokážu odhaliť hlavne práce, ktoré boli spracované niekým iným. Taktiež nie vždy sa to dá odhaliť priamo pri obhajobe záverečnej práce alebo inej napríklad habilitačnej práce, pokiaľ by k niečomu takému došlo. Toto je vec, na ktorú by sme naozaj mali myslieť a kde z môjho pohľadu je možno oveľa väčší problém, tak je to, čo tu už spomínané bolo, a to je obsah, forma a načasovanie, kedy sa tento návrh zákona predkladá a istý, v istom momente som mal dokonca pocit, ako keby si chcel hlasovať proti takto predkladanému návrhu zákona, hlavne, keď si prezentoval tie myšlienky, ktoré sa týkajú procesov, ktoré aktuálne k dispozícii máme. Naozaj nie je to jednoduché hlavne v súčasnosti, keď máme k dispozícii množstvo predovšetkým elektronických zdrojov informácií, keď máme k dispozícii množstvo dostupných zdrojov zahraničnej proveniencie identifikovať nielen plagiátorstvo, nielen kompiláty, ale aj ďalšie nekalé praktiky a možno práve preto... (Prerušenie vystúpenia časomerom.)
Glváč, Martin, podpredseda NR SR (2018-09-13):
Poprosím o kľud v sále. Pán poslanec Kresák!
Jurinová, Erika, podpredsedníčka NR SR (2014-11-10):
Pán poslanec, na vaše vystúpenie chce reagovať osem poslancov. Uzatváram možnosť prihlásiť sa s faktickou poznámkou. Nech sa páči, pán poslanec Viskupič.
I. Šimko, minister vnútra SR: (2002-01-31):
Vážená pani poslankyňa, predovšetkým chcem povedať, že hovoríme o návrhu, ktorý nie je návrhom ministerstva vnútra, ale ministerstva financií, ale veď sa môžem, samozrejme, k tomu vyjadriť aj ja. Konštituovanie útvaru, na ktorý sa pýtate, bolo odôvodnené tým, že výsledky v odhaľovaní skutkov v oblasti daňových únikov nie sú uspokojivé, nie je dobrá spolupráca s políciou a v nemalej miere obdobné útvary existujú aj v zahraničí, napríklad v Holandsku, Maďarsku a to ostatné ani nebudem čítať. Ústredné daňové riaditeľstvo v ideovom zámere na zriadenie útvaru na odhaľovanie podozrení z daňových trestných činov pôvodne navrhovalo, aby tento útvar vykonával okrem iných činností aj vyšetrovanie trestných činov v daňovej oblasti a spravodajstvo, t. j. získavanie a vyhodnocovanie informácií o daňových únikoch utajovaným spôsobom. Kompetencie, ktoré boli navrhované pre útvar zo strany Ústredného daňového riaditeľstva, boli odôvodňované snahou o zjednodušenie a zefektívnenie odhaľovania trestných činov v oblasti daní, o zachovanie kontinuity daňového konania, odhaľovania a vyšetrovania pod jedným subjektom a o elimináciu veľkých daňových únikov. Na splnenie základného cieľa daňovej správy, to znamená efektívny a rýchly výber daní, ale aj eliminovanie daňových únikov navrhovalo ministerstvo vnútra, aby Úrad daňového preverovania mal nasledujúce kompetencie: požadovanie vysvetlenia, zisťovanie totožnosti osôb, zaistenie osoby a jej odovzdanie príslušnému orgánu, zaistenie veci, vykonanie osobnej prehliadky a kontroly batožiny a používanie donucovacích prostriedkov. Ministerstvo financií Slovenskej republiky navrhuje vytvorenie Úradu daňového preverovania v rámci novely zákona číslo 150/2001 o finančných orgánoch, ktorá sa v súčasnosti nachádza v legislatívnom procese. Ak bude novela schválená v predkladanom znení, tak sa orgány daňovej správy etablujú do štruktúry orgánov činných v trestnom konaní, a to tým, že budú mať k dispozícii policajné orgány v zmysle § 12 ods. 2 Trestného poriadku. Táto skutočnosť ich oprávňuje vyšetrovať trestné činy s trestnou sadzbou do 3 rokov. V prípade závažných trestných činov vo vzťahu k daniam však trestná sadzba v drvivej väčšine skutkových podstát trestných činov presahuje hranicu troch rokov a na vyšetrovanie týchto prípadov budú príslušné úrady vyšetrovania Policajného zboru. Z koncepčného hľadiska ministerstvo vnútra nemalo výhrady k zriadeniu špecializovaného útvaru v rámci daňovej správy s cieľom zefektívnenia výberu daní a pátrania po daňových únikoch a nedoplatkoch. Rozdielne názory a odlišné predstavy boli v tom, aké úlohy by mal plniť a aké kompetencie a právomoci by mali mať pracovníci tohto útvaru. V tejto súvislosti bude rozhodujúcim faktorom naplnenia cieľov nového útvaru určeného na odhaľovanie daňovej trestnej činnosti skutočnosť, akým spôsobom sa ujme svojich kompetencií a ako bude personálne vybavený. Príslušné útvary Policajného zboru sú pripravené s týmto útvarom spolupracovať.
Muňko, Dušan, poslanec NR SR (2021-05-03):
Pán poslanec, som rád, že si rozobral podrobne program vládny. Nakoniec SMER nebol ten alebo opozícia nebola tá, prečo ste vymenili premiéra. Pretože ste si nadávali do idiotov a všetko možné, čo bolo za ten rok. Hovoríte o transparentnosti. To čo je? Transparentnosť výberu prednostov, transparentnosť výberu jednotlivých riaditeľov. Odmeny na konci roka to ste si dali. Ale pokiaľ sa to týka lekárov, zdravotníkov ste asi nezaplatili. To isté pokiaľ sa týka pomoc, to, čo tu bolo povedané už viackrát, nedostal žiadny či gastrocentrum, gastronómia, alebo či cestovný ruch, alebo živnostníci. Keď sa pozriete na čísla Sociálnej poisťovne, výpadok za minulý rok je len 330 mil. Čo ste pomohli tým živnostníkom, ktorí padli, ale aj malým firmám? Nič dohromady. A budem menovať ďalšie veci, ktoré tu ste vôbec, a nieže ste dali do programového vyhlásenia, veď tu sedí minister poľnohospodárstva. Poľnohospodárstvo je v zúfalej situácii, v akej nikdy nebolo. Čakal som aspoň, že na sceľovanie pozemkov dostane nejaké peniaze. Že podporíte závlahový systém, že podporíte ovocinárstvo, zeleninu, ktorá na Slovensku bola. Veď naše poľnohospodárstvo nám robí pasívnu bilanciu. V poľnohospodárstve klesá počet zamestnancov a priemerný vek je tam nad 55 rokov. A nič ste pre to nespravili. To isté ani pokiaľ sa týka obnovy, takisto s tým vôbec nepočítate. Nerozumiem tomu, prečo sa staviate k tomuto rezortu, tak ako sa staviate. Pomenujem ďalšie veci. Štyristopäťdesiatpäť miliónov ste dostali navyše, čakal som, že z toho dáte tomu poľnohospodárstvu z hľadiska obnovy niečo. No nedali ste, nedal ste nič. Naopak, bankové odvody ste upustili. Tak... (Prerušenie vystúpenia časomerom.)
J. Zvonár, poslanec: (2010-03-03):
Ja by som si dovolil podať jeden pozmeňujúci návrh, ktorý precizuje pôvodné znenie novely v zmysle určenia jednoznačných podmienok pre existenciu fakultných nemocníc v súlade s programovým vyhlásením vlády. Pozmeňujúci návrh je rozdaný v laviciach. Majú ho k dispozícii všetci poslanci. A ja by som si ho dovolil prečítať. V čl. I bode 1 § 7 odsek 13 znie: „Ak držiteľ povolenia na prevádzkovanie všeobecnej nemocnice zaradenej do koncovej siete poskytovateľov podľa § 5 ods. 4 uzatvoril zmluvu o praktickej výučbe podľa osobitného predpisu s vysokou školou, ktorej sídlo alebo sídlo fakulty sa nachádza v mieste sídla nemocnice, nemocnica sa označuje ako fakultná nemocnica. Fakultná nemocnica uskutočňuje praktickú výučbu vo vysokoškolských študijných odboroch, v špecializačných odboroch a v certifikovaných pracovných činnostiach, v zdravotníckych povolaniach okrem zdravotníckeho povolania lekár.“ Ďakujem.
Hrnčiar, Andrej, podpredseda NR SR (2016-04-26):
Prosím vás, kľud v rokovacej sále.
Glváč, Martin, podpredseda NR SR (2018-05-25):
Chceme sa ospravedlniť pánovi Galkovi, ktorého pán poslanec Mihál vyrušoval počas telefonovania. Nech sa páči, pán poslanec.
Vašečka, Richard, poslanec NR SR (2022-06-15):
Ďakujem za slovo, pán predsedajúci. Návrh tohto zákona, ktorý ste uviedli, o financovaní škôl a školských zariadení nadväzuje na zákon o financovaní voľného času dieťaťa, ktorý bol Národnou radou schválený 24. mája 2022 s navrhovanou účinnosťou od 1. 1. 2023. Týmto zákonom sa zavádza podpora voľnočasových aktivít dieťaťa v oblasti vzdelávania, športu a kultúry prostredníctvom príspevku na voľnočasové aktivity. Z dôvodu duplicity príspevku na záujmové vzdelávanie upravené v zákone č. 597/2003 Z. z. o financovaní základných škôl, stredných škôl a školských zariadení v znení neskorších predpisov a novozavedeným príspevkom na voľnočasové aktivity dieťaťa sa navrhuje príspevok na záujmové vzdelávanie vypustiť. Toľko na úvod. Ja sa potom hlásim do rozpravy ako prvý, aby mohli kolegovia na mňa reagovať. Ďakujem.
Pellegrini, Peter, predseda NR SR (2023-12-22):
Ďakujem pekne. Rozpravu zatiaľ neotvorím, pán spravodajca, traja páni, ktorí majú procedurálny návrh, nie sú v sále, preto prosím vymazať z tabule. Pretože mám v pláne, pán spravodajca, prerušiť rokovanie Národnej rady až na budú... na rok 2024, preto ďakujem za vaše vystúpenie, ale rozpravu otvorím až na ďalšom rokovacom dni, tak ako ho za chvíľku oznámim. S procedurálnym ešte pán poslanec Hlina.
Matovič, Igor, poslanec NR SR (2011-07-13):
Vážený pán predseda, milé dámy, milí páni, chcel by som pripomenúť, prečo vystupujem k tomuto bodu. Je to preto, lebo vám chcem oddialiť odchod na dovolenku za to, že ste si sami schválili dovolenku dvojmesačnú. Budem pokračovať dôvodovou správou, lebo spoločná správa je taká trochu nudná, tak vám prečítam zase teraz trošku z dôvodovej správy. Dôvodová správa. A. Všeobecná časť. Vláda Slovenskej republiky predkladá na rokovanie Národnej rady Slovenskej republiky vládny návrh zákona, ktorým sa mení a dopĺňa zákon č. 301/2005 Z. z. Trestný...
Hrnčiar, Andrej, podpredseda NR SR (2018-09-17):
Prerušujem rokovanie o tomto bode programu. Pristúpime k prvému čítaniu o návrhu poslancov Národnej rady Slovenskej republiky Anny Zemanovej, Karola Galeka a Jany Kiššovej na vydanie zákona, ktorým sa mení a dopĺňa zákon Slovenskej národnej rady č. 51/1988 Zb. o banskej činnosti, výbušninách a štátnej banskej správe v znení neskorších predpisov . Návrh zákona je uverejnený ako tlač 1082. Návrh na jeho pridelenie na prerokovanie výborom je v rozhodnutí č. 1136. Dávam slovo poslankyni Anne Zemanovej (chvíľka odmlky), pánovi poslancovi Galekovi, aby návrh zákona uviedol.
Pellegrini, Peter, predseda NR SR (2024-02-08):
Prezentujme sa a hlasujeme o bode 334 druhého pozmeňujúceho návrhu poslanca Galka. (Hlasovanie.) Prítomných 130 poslancov, za 16, proti 77, zdržalo sa 35, nehlasovali 2. Bod sme neschválili.
Bugár, Béla, podpredseda NR SR (2018-10-23):
Pán poslanec Baránik.
Muňko, Dušan, poslanec NR SR (2012-12-18):
Pani poslankyňa, zaráža ma od vás jedna vec. Od ´98 do roku 2012 opozícia riadila rezort ministerstva spravodlivosti desať rokov. Nastavili ste pravidlá, ktoré dnes platia. Či to bolo 1998 – 2002 alebo 2002 – 2006 alebo potom, vy ste boli vo vláde štátna tajomníčka u ministra spravodlivosti pána Lipšica. Potom ste boli ministerka spravodlivosti, keď KDH vystúpilo, a nakoniec ste boli znova ministerka spravodlivosti. Hovoríte o generálnom prokurátorovi. Mali ste sedemdesiatdeväť poslancov. Mohli ste ho zvoliť. Dnes by generálny prokurátor nebol problém tejto spoločnosti. Vy ako ministerka spravodlivosti ste vypisovali konkurzy na sudcov, ale nevymenovali ste tých, ktorí vyhrávali, ale vymenovávali ste druhých, tretích v poradí, ktorí boli, ktorí uspeli. Takže v prvom rade si treba naliať čistého vína a potom treba hovoriť o tom, ako súdnictvo vyzerá v tejto republike.
Laššáková, Jana, podpredsedníčka NR SR (2013-12-18):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Hlásila sa pani predkladateľka. Končím možnosť prihlásiť sa do rozpravy ústne. Pani poslankyňa Horváthová, nech sa páči, máte slovo.
Suja, Miroslav, poslanec NR SR (2023-03-30):
Ďakujem za slovo, pán podpredseda. Musím vo veľa veciach súhlasiť s predrečníkom, je ťažko povedať, že čo je pravdivá informácia. Pravdivo informovať. Kto rozhodne, čo je pravda? Lebo pre niektoré médiá je pravda jedna, pre iné je niečo úplne iné. O 180 stupňov obrátené. Takisto ako pri právnikoch. Majú iný názor. Takže čo je pravda? Ja si myslím, že podľa mňa je toto právne ko... že neinformoval som pravdivo. Pozrite sa, čo píšu novinári. Veľmi dobre vieme, že veľakrát sú jednostranne zaujatí. Koľko to tisíc ľudí postihne? Možno 10-tisíc, čo budú musieť na to reagovať? A teraz rôzni novinári alebo blogeri, tým všetkým sa bude musieť odpovedať, a keď sú nejaké témy, ktoré sú exponované, tak vás môžu zasypať tisícami otázok a vám to zničí život, to je šikana, lebo budete musieť na to odpovedať. Ako sa s týmto vysporiadame? Ja si myslím, že tento zákon je zlý, a v žiadnom prípade ho nepodporíme, najlepšie by ho bolo úplne stiahnuť alebo zrušiť, lebo toto, nerozumiem tomu. Vláda nedá právnu analýzu na MiG-y 29 a my ako poslanci máme odpovedať? Však kde sme? Predkladateľ by sa mal zamyslieť, keď predkladá takýto nejaký zákon, že či je vôbec vykonateľný, alebo aké následky to bude mať.
Laššáková, Jana, podpredsedníčka NR SR (2015-09-25):
Pani spravodajkyňa, chcete zaujať stanovisko k rozprave? Áno, nech sa páči. No treba sa vyjadriť od pultu rečníckeho, pani spravodajkyňa, tam to je na faktickú iba.
B. Bugár, podpredseda NR SR: (2005-09-27):
(Hlasovanie.) Prítomných 132, za 72, proti 50, zdržalo sa 9 poslancov, nehlasoval 1. Konštatujem, že tento návrh sme schválili. Páni poslanci, budeme hlasovať ešte o návrhu uznesenia, že Národná rada Slovenskej republiky berie na vedomie písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady do 22. augusta 2005 (tlač 1289). Nech sa páči, prezentujme sa a hlasujme o tomto návrhu. (Hlasovanie.) Prítomných 131, za 75, proti 19, zdržalo sa 34 poslancov, nehlasovali 3. Konštatujem, že návrh sme schválili. Vážené panie poslankyne, páni poslanci, ešte predtým, čo by som uviedol ďalší bod rokovania, predposledný, chcem si vypýtať všeobecný súhlas, keby sme náhodou rokovali dlhšie, ako je 19.00 hodín, aby sme mohli dokončiť, ešte máme jeden bod, tajné hlasovanie, voľby a potom interpelácie, či je všeobecný súhlas s tým, aby sme rokovali po 19.00 hodine. (Ruch a hlasy v sále.) (Všeobecný súhlas.) Áno? Ďakujem pekne. Takže pristúpime k rokovaniu o návrhu na voľbu kandidátov Národnej rady Slovenskej republiky na vymenovanie člena regulačnej rady Úradu pre reguláciu sieťových odvetví (tlač 1266). Nakoľko v tajnom hlasovaní, ktoré sme vykonali (ruch v sále), páni poslanci, páni poslanci, trošku pokoj. V tajnom hlasovaní, ktoré sme vykonali na 46. schôdzi, bol schválený len jeden kandidát František Švec. Na vymenovanie za člena regulačnej rady na každé miesto člena regulačnej rady sa prezidentovi Slovenskej republiky navrhujú aspoň dvaja kandidáti, preto je potrebné vykonať novú voľbu. Návrh ste dostali ako tlač 1266. Dávam slovo predsedovi výboru pre hospodárstvo, privatizáciu a podnikanie pánovi poslancovi Jánovi Rusnákovi, nech sa páči. Páni poslanci, trošku väčší pokoj, prosím.